Heyetê Defend Kurdistan vera hêrişanê îşxalî yê dewleta tirke Başûr de tay zîyaretî kerdî. Heyetî Silêmanî de Temsîlkarîya Îdareyê Xoserî yê Rojawanî zî zîyaret kerde.
Zîyaretî ra dima Temsîlkara Îdareyê Xoserî yê Rojawanî Nûrşene Hesen qisey kerd û vat: ''Îdareyo Xoser zîyaretîr a zaf kêfweş o û nê zîyaretî girîng vîneno. Xebatê înan zî seba Kurdîstanî û kurdan xeylêk girîng ê. Temsîlkarê Îdareyê Xoserî û PYDyî şîbî heyet pêşwazî bikerê la ameybî destbendkerdene. Ganî nê kesî cade bêrê veradayene. ''
Nameyê Heyetê Defend Kurdistanî ser o zî Alinda Johanne Weerts qisey kerd û vat: ''Seba ke şerê zereyî vindarnê ma tîya de yê. Seba ke verê îşxalê tirkan bigêrê ma tîya de yê. Ganî canê destbendkerdeyî bêrê azadkerdene.''
